සෞඛ්‍ය අමාත්‍යංශයට බලහත්කාරයෙන් ඇතුලුවීමේ චෝදනාවට අත්අඩංගුවට ගෙන රක්ෂිත බන්ධනාගාර ගතකර සිටි සරසවි සිසුන් 5 දෙනාගෙන් 3දෙනෙකු ඇප මත නිදහස් කර තිබෙනවා.කොළඹ මහාධිකරණ විනිසුරු මනිලාල් වෛද්‍යසේකර විසින් මෙම නියෝගය ලබාදුන්නා.එහිදී රුපියල් දස දහසක් බැගින් වූ මුදල් ඇපයක් සහ ලක්ෂ පහක ශරීර ඇප දෙකක් එක් සැකකරුවෙකුට නියම කෙරුනා.මේ අතර ඉන් එක් ඇපකරුවෙකු සැකකරුගේ ලඟම ඥාතියෙකු විය යුතු බවයි අධිකරණය නියෝග කළේ.ඇප මත නිදහස් කෙරුණු ඔවුන් තිදෙනා මරදාන පොලිසිය හමුවේ සෑම මසකම අවසන් ඉරිදා පෙනී සිටිය යුතු බවටයි අධිකරණය වැඩිදුරටත් නියෝග කළේ.සිසුන්ට අධිකරණය විසින් දැඩි ලෙස අවවාද කර ඇප ලබාදුන් අතර නීතිපතිවරයා එහිදී කියා සිටියේ ඔවුන්ගේ අනාගතය පිළිබඳව සලකා බලා එම තීරණයට විරුද්ධ නොවන බවයි.